hotchpotch/miracl-hf-unified huggingface dataset:
International Center for the History of Electronic Games
International Center for the History of Electronic Games (ICHEG) kerää, tutkii ja tulkitsee videopelejä, muita elektronisia pelejä ja niihin liittyvää materiaalia, sekä ihmisten välistä kanssakäymistä näihin liittyen.
Henkilökunta myös ylläpitää "World Video Game Hall of Fame" osana "eGameRevolution" -näyttelyä.
Laaja osa kokoelmasta on nähtävillä National Museum of Play -museossa.
ICHEG myös tutkii miten pelien lisäksi voidaan säilyttää pelikokemus, joka voi liittyä aikaan, tapoihin ja pelien eri päivitysversioihin.
ICHEG säilöö pelin viidellä tavalla:
Super GT -kausi 2017
Super GT -kausi 2017 on Super GT -sarjan 24. kausi. Kausi alkoi 9. huhtikuuta Japanin Okayamassa ja päättyy 12. marraskuuta Japanin Motegiin.
RPG Maker
RPG Maker (toisinaan myös RPG Tkool) on Enterbrainin tekemä pelinteko-ohjelmien sarja. Se on tarkoitettu pääosin tietokoneroolipelien tekemiseen.
Ohjelma on julkaistu useille alustoille kuten: NEC PC-8801, NEC PC-9801, MSX2, Microsoft Windows, macOS, Linux.
Electronic Entertainment Expo 2017
Electronic Entertainment Expo 2017 (lyh. E3 2017) oli kahdeskymmeneskolmas Electronic Entertainment Expo -tapahtuma.
Tapahtuman järjesti Entertainment Software Association (ESA) Los Angeles Convention Centerissä kesäkuun 10.–15. päivä vuonna 2017.
Tapahtuman kävijämääräksi on ilmoitettu 68 400.
Kenny Lynch
Kenny Lynch (s. 18. maaliskuuta 1938 Stepney, Lontoo, Britannia) on brittiläinen laulaja, lauluntekijä, viihdyttäjä ja näyttelijä. Hän esiintyi 1960-luvulla monenlaisissa show-esiintymisissä. Tuolloin hän oli yksi Britannian muutamista tummaihoisista poplaulajista. Hänen suurimpia hittejä ovat Britannian top 10:een yltäneet ”Up on the Roof” (1962) ja ”You Can Never Stop Me Loving You” (1963).
Lynch on nimetty Brittiläisen imperiumin ritarikunnan upseeriksi (OBE).
FK AS Trenčín
Futbalový Klub Asociácia športov Trenčín, usein FK AS Trenčín tai AS Trenčín,on jalkapalloseura Trenčínin kaupungista, Luoteis-Slovakiasta. Seura pelaa maansa korkeimmalla sarjatasolla Corgoň Ligassa. Slovakian mestaruuden Trenčín on voittanut kausilla 2014–2015 ja 2015–2016. Slovakian Cupin seura on voittanut 2014–2015 ja 2015–2016.
Marco Rose
Marco Rose (s. 11. syyskuuta 1976) on saksalainen jalkapallovalmentaja ja entinen puolustaja. Kesäkuusta 2017 lähtien hän on toiminut FC Red Bull Salzburgin päävalmentajana.
Leipzigissa syntynyt Rose pelasi juniorina kotikaupunkinsa eri seurojen organisaatiossa, ensin Rotation 1950 Leipzigissa ja 1. FC Lokomotive Leipzigssa, myöhemmin VfB Leipzigissa. Rose liittyi VfB:n edustusjoukkueeseen kesällä 1994, mutta pelasi ensin lähinnä reservijoukkueessa. Hän edusti seuraa 2. Bundesliigassa ja Regionalligassa, kunnes siirtyi kesällä 2000 Hannover 96:een.
Rose edusti Hannoveria kaksi kautta 2. Bundesliigassa, mutta peliaika jäi vähäiseksi. Kaudella 2001/02 hän pääsi juhlimaan 2. Bundesliigan mestaruutta, muttei jatkanut Hannoverissa Bundesliigaan, vaan siirtyi FSV Mainziin. Mainzin paidassa Rose pääsi pelaamaan myös Bundesliigaa, kun joukkue nousi pääsarjaan kaudeksi 2004/05. Kaikkiaan Rose edusti Mainzia kahdeksan vuotta ja pelasi vielä kaksi kautta seuran reservijoukkueessa, kunnes lopetti pelaajauransa vuonna 2012.
Rose aloitti valmennusuransa kesällä 2010 FSV Mainzin reservijoukkueessa Martin Schmidtin apuvalmentajana. Kahden kauden jälkeen Rose siirtyi Lokomotive Leipzigin päävalmentajaksi. Rose luotsasi Lokomotiven Regionalliga Nordostissa kymmenenneksi kaudella 2012/13. Kauden jälkeen seura vapautti Rosen tehtävistään.
Heinäkuussa 2013 Rose siirtyi FC Red Bull Salzburgin organisaatioon juniorivalmentajaksi. Rose valmensi ensin kaksi kautta U16-joukkuetta ja siirtyi sitten U18-joukkueen päävalmentajaksi. Rose luotsasi joukkueensa UEFA Youth Leaguen mestariksi kaudella 2016/17.
Kesäkuussa 2017 Rosesta tuli FC Red Bull Salzburgin päävalmentaja kaksivuotisella sopimuksella. Rosen johdolla Salzburg voitti viidennen perättäisen Itävallan Bundesliigan mestaruuden. Rose luotsasi seuransa menestykseen myös Eurooppa-liigassa, jossa Salzburg eteni historiallisesti aina välieriin saakka. Finaalipaikan vei seuralta lopulta Olympique de Marseille, joka voitti välieräsarjan jatkoaikamaalilla yhteismaalein 2-3.
HMAS Parramatta (FFH 154)
HMAS Parramatta (viirinumero FFH 154) on Australian laivaston Anzac-luokan helikopterifregatti.
Alus tilattiin Tenix Defence Systemsiltä ja sen köli laskettiin 5. kesäkuuta 1999. Alus laskettiin vesille 17. kesäkuuta 2000 kumminaan luutnantti G. W. A. Langfordin tytär Jill Langford Green ja se otettiin palvelukseen 4. lokakuuta 2003.
Alus on palveluksessa vuonna 2017.
HMAS Warramunga (FFH 152)
HMAS Warramunga (viirinumero FFH 152) on Australian laivaston Anzac-luokan helikopterifregatti.
Alus tilattiin Tenix Defence Systemsiltä ja sen köli laskettiin 26. heinäkuuta 1997. Alus laskettiin vesille 23. toukokuuta 1998 ja se otettiin palvelukseen 31. maaliskuuta 2001.
Alus on palveluksessa vuonna 2017.
Kullervo Hynynen
Kullervo Hynynen (s. 1954) on suomalainen fyysikko. Hän on Kanadassa Toronton yliopiston professori ja Sunnybrook-tutkimuslaitoksen johtava lääketieteellisen fysiikan tutkija.
Hynynen valmistui maisteriksi Kuopion yliopistosta 1977 ja väitteli Britanniassa Aberdeenin yliopistosta 1982. Hän on pro gradusta lähtien tutkinut ultraäänen käyttöä lääketieteessä ja on kehittänyt ultraäänen käyttömenetelmän, jolla voidaan parantaa muun muassa essentiaalia vapinaa polttamalla ultraäänellä tietty kohta aivoista. Hänen työryhmässään on kehitetty myös menetelmä, jolla voidaan poistaa veri-aivoeste tilapäisesti.
Ihalaisten koulu
Ihalaisten koulu on koulu Suomessa. Koulu sijaitsee Kivikylässä, Mynämäellä. Koulussa on noin 20 oppilasta. Koulu aloitti toimintansa syksyllä 1902 Hannulan tilan päärakennuksessa. Mynämäen kunta on yrittänyt lopettaa kyläkoulua monia vuosia.
Turbo (videopeli)
Turbo () on Segan kehittämä ja julkaisema ajopeli vuodelta .
Peli oli ensimmäinen lajissaan usealla tavalla, se oli muun muassa ensimmäinen kolmannen persoonan näkökulmasta kuvattu ajopeli.
Pelistä on julkaistu versiot myös Colecovision ja Intellivision konsoleille.
Computer and Video Games -lehti kehui pelin grafiikoita.
Ropivakaiini
Ropivakaiini (CHNO) on aromaattisiin amideihin kuuluva orgaaninen yhdiste. Yhdistettä voidaan käyttää lääketieteessä paikallispuudutteena.
Huoneenlämpötilassa ropivakaiini on väritöntä kiteistä ainetta. Yhdiste on optisesti aktiivinen ja sen ominaiskiertokyky metanoliliuoksessa on -82. Ropivakaiini muistuttaa rakenteeltaan huomattavasti bupivakaiinia ja ainoa eroa rakenteessa on, että bupivakaiinin butyyliryhmä on korvattu propyyliryhmällä. Puudutusteholtaan ropivakaiini on hieman bupivakaiinia heikompi johtuen ropivakaiinin hieman heikommasta rasvaliukoisuudesta. Toisaalta ropivakaiinin aiheuttamat sydän- ja keskushermoston sivuvaikutukset ovat huomattavasti vähäisemmät kuin bupivakaiinilla. Ropivakaiini on korvannut bupivakaiinia erityisesti epiduraalipuudutuksissa, joissa lääkeaineen pitoisuus on suuri. Ropivakaiini aiheuttaa puudutukset sitoutumalla natriumkanaviin, mikä estää hermoimpulssien kulun. Ainetta käytetään useimmiten sen hydrokloridisuolana.
Ropivakaiinin synteesin ensimmäisessä vaiheessa (S)-pipekoliinihappo reagoi 2,6-ksylidiinin kanssa muodostaen amidin. Tämä välituote alkyloidaan bromipropaanin avulla, jolloin muodostuu ropivakaiinia.
Bartolini Pickups and Electronics
Bartolini Pickups and Electronics on yhdysvaltalainen sähkömagneettisia mikrofoneja valmistava yritys. Bartolini valmistaa sekä aktiivisia että passiivisia mikrofoneja, etuvahvistimia ja EQ-moduleita.
Yhtiön perusti Bill Bartolini Kaliforniassa vuonna 1973.
Bartolinin mikrofoneja saa useiden valmistajien soittimissa valmiiksi asennettuina, ja Ibanez käyttää niitä keskihintaisissa bassokitaroissaan.
Crusaders FC
Crusaders Football Club on jalkapalloseura Belfastin kaupungista. Seura pelaa Pohjois-Irlannin korkeimmalla sarjatasolla Pohjois-Irlannin Valioliigassa. Seura on perustettu vuonna 1986 nimellä Crusaders Football and Athletic Club. Maansa mestaruuden seura on voittanut kuudesti: 1972–73, 1975–76, 1994–95, 1996–97, 2014–15 ja 2015–16.
HMAS Stuart (FFH 153)
HMAS Stuart (viirinumero FFH 153) on Australian laivaston Anzac-luokan helikopterifregatti.
Alus tilattiin Tenix Defence Systemsiltä ja sen köli laskettiin 25. heinäkuuta 1998. Alus laskettiin vesille 17. huhtikuuta 1999 ja se otettiin palvelukseen 17. elokuuta 2002.
Alus on palveluksessa vuonna 2017.
HMAS Ballarat (FFH 155)
HMAS Ballarat (viirinumero FFH 155) on Australian laivaston Anzac-luokan helikopterifregatti.
Alus tilattiin Tenix Defence Systemsiltä ja sen köli laskettiin 4. elokuuta 2000. Alus laskettiin vesille 25. toukokuuta 2002 ja se otettiin palvelukseen 26. kesäkuuta 2004.
Alus on palveluksessa vuonna 2017.
HMAS Toowoomba (FFH 156)
HMAS Toowoomba (viirinumero FFH 156) on Australian laivaston Anzac-luokan helikopterifregatti.
Alus tilattiin Tenix Defence Systemsiltä ja sen köli laskettiin 26. kesäkuuta 2002. Alus laskettiin vesille 16. toukokuuta 2003 ja se otettiin palvelukseen 10. lokakuuta 2005.
Alus on palveluksessa vuonna 2017.
HMAS Perth (FFH 157)
HMAS Perth (viirinumero FFH 157) on Australian laivaston Anzac-luokan helikopterifregatti.
Alus tilattiin Tenix Defence Systemsiltä ja sen köli laskettiin 24. heinäkuuta 2003. Alus laskettiin vesille 20. maaliskuuta 2004 ja se otettiin palvelukseen 26. elokuuta 2006.
Alus on palveluksessa vuonna 2017.
Always (EP)
Always on Michael Kisken EP, se julkaistiin 24. heinäkuuta 1996 levymerkillä Raw Power.
Instant Clarity
Instant Clarity on Michael Kisken ensimmäinen sooloalbumi, se julkaistiin vuonna 1996 levymerkillä Raw Power.
Kolmen caballeron paluu
Kolmen caballeron paluu () on Don Rosan käsikirjoittama ja piirtämä 28-sivuinen sarjakuvatarina vuodelta 2000. Suomessa se julkaistiin ensimmäistä kertaa "Aku Ankka" -lehden numeroissa 36-38/2000. Tarinassa esiintyvät piirroselokuvassa "Kolme caballeroa" esitellyt Aku Ankan ystävät José Carioca ja Panchito Pistoles.
Vietyään Tupun, Hupun ja Lupun sudenpentuleirille Kuparikanjonin seudulle Meksikoon Aku tapaa sattumalta vanhat ystävänsä Josén ja Panchiton. Hän auttaa Panchitoa löytämään muinaisesta kaivoskaupungista suuren hopea-aarteen. Kolmikko joutuu puolustamaan löytöään lainsuojatonta Alfonso "Kultahattu" Bedoyaa vastaan.
SupaRed
SupaRed on samannimisen yhtyeen debyyttialbumi, joka julkaistiin vuonna 2003 levymerkillä Noise Records.
Aku Ankka pelastaa Tyhjälän joulun
Aku Ankka pelastaa Tyhjälän joulun (engl. "A Christmas for Shacktown") on Carl Barksin käsikirjoittama ja piirtämä 32-sivuinen sarjakuvatarina vuodelta 1951. Tarina julkaistiin alun perin "Donald Duck One Shots" -lehden numerossa 367 vuonna 1952. Suomessa se julkaistiin ensimmäistä kertaa "Aku Ankka" -lehden numerossa 12B/1956.
Don Rosa on tehnyt "Tyhjälän joululle" jatko-osan nimeltä "Ensimmäinen keksintö" (2002), joka juhlisti sekä "Tyhjälän joulun" että Pelle Pelottoman ensiesiintymisen 50-vuotispäivää.
Tupu, Hupu ja Lupu, Iines Ankka ja Aku Ankka päättävät järjestää köyhän Tyhjälän kaupunginosan lapsille joulujuhlan. Aku yrittää saada Roope-sedältä lahjoituksen lapsille, mutta Roope vaatii Akua keräämään puolet pyytämästään summasta itse ennen kuin Roope lahjoittaa hänelle toisen puolikkaan. Sitkeän yrittämisen jälkeen Aku onnistuu, mutta Roope ei voikaan tehdä lahjoitusta, sillä hänen rahansa ovat yllättäen vajonneet rahasäiliön pohjan läpi maanalaiseen onkaloon. Tupu, Hupu ja Lupu kuitenkin pelastavat tilanteen käyttämällä leikkijunaa rahojen kuljettamiseen takaisin tunnelia pitkin.
Dagbladet (1888)
Dagbladet oli Helsingissä vuonna 1888 ilmestynyt ruotsinkielinen sanomalehti.
"Dagbladetin" julkaisija ja päätoimittaja oli edellisenä vuonna lakannutta "Helsingfors Dagbladia" pitkään toimittanut Anders Herman Chydenius. Lehti ajoi edeltäjänsä liberaalisten aatteiden lisäksi myös suomen kielen asiaa. Seitsemästi viikossa ilmestynyt "Dagbladet" sai 3 000 kappaleen levikin. Vähäisten ilmoitustulojen takia lehti osoittautui kannattamattomaksi, ja jo kolmen kuukauden kuluttua sen korvasi vanhojen dagbladilaisten julkaisema uusi "Helsingfors Dagblad". Tämäkin lehti lakkasi vuoden kuluttua.
Helsingfors Annonsblad (1843)
Helsingfors Annonsblad oli Helsingissä vuonna 1843 ilmestynyt ruotsinkielinen sanomalehti.
Gottlieb Johnin julkaisema ja toimittama "Helsingfors Annonsblad" oli kuudesti viikossa ilmestynyt kaksisivuinen ilmoituslehti. Se ei pärjännyt kilpailussa "Helsingfors Tidningarin" kanssa ja lakkasi jo vuoden kuluttua. Simeliuksen kirjapainossa painetulla lehdellä oli reilut 150 tilaajaa.
I1 Super Series
i1 Super Series (tunnetaan myös nimellä Indian Racing League) on vuonna 2011 perustettu intialainen kilpa-autosarja. Sarjan oli tarkoitus käynnistyä tammikuussa 2012, mutta sitä lykättiin vuoteen 2013. Lopulta sarjaa ei ajettu ollenkaan.
Sarjassa oli tarkoitus ajaa Radical Sportscarsin SR3 -urheiluautoilla, jotka kiihtyvät nollasta sataan kolmessa sekunnissa.
Kaudella 2012 sarjassa olisi ollut mukana seuraavat kuljettajat.
Helsingfors Annonsblad (1853–1855)
Helsingfors Annonsblad oli Helsingissä vuosina 1853–1855 ilmestynyt ruotsinkielinen sanomalehti.
"Helsingfors Tidningarin" rinnalla ilmestynyt "Annonsblad" sisälsi etupäässä ilmoituksia, mutta myös muuta ainesta, lähinnä viihdettä. Sen julkaisija ja toimittaja oli kirjanpainaja Henrik Christian Friis. Kahdesti viikossa ilmestynyt lehti lakkasi kannattamattomana.
Armidale-luokka
Armidale-luokka on Australian laivaston neljäntoista aluksen muodostama vartiolaivaluokka, joka korvasi viidentoista 1980-luvun alussa palvelukseenotetun aluksen Freemantle-luokan. Luokan alusten tehtävinä on siviiliviranomaisten tukeminen esimerkiksi kalastuksenvalvonnassa, tullitehtävissä ja laittoman maahantulon estämisessä.
Joulukuussa 2003 Australian puolustusministeri julkaisi pääsopimuskumppaniksi Defence Maritime services -yhtiön (DMS), joka vastaisi kahdentoista aluksen hankinnasta ja varustamisesta. Kesäkuussa 2006 tilaukseen lisättiin kaksi alusta. DMS siirsi valmistuksen alihankkijana toimivalle Austalille, joka valmisti alukset Hendersonin telakalla lähellä Freemantlea. Sopimus, jonka kustannusarvio oli 553 miljoonaa dollaria, sisälsi suunnittelun, valmistuksen ja varustamisen sekä ylläpidon viideksitoista vuodeksi. DMS takasi hankituille aluksille 3 000 merelläolopäivää vuodessa.
Luokan aluksista kymmenen on sijoitettu HMAS Coonawarraan Darwiniin ja loput neljä HMAS Cairnsiin Cairnsiin. Niiden tehtävinä on valvoa aluetta, estää sen luvaton käyttö ja suojata alueidensa meriliikennettä. Kaksi lisähankintana ostetun aluksen tehtävänä on suojata Luoteis-Australian rannikon öljy- ja kaasuvaroja.
KTEL
KTEL (, ”Linja-autojen rahastusten yhteiskassa”) on Kreikan pitkänmatkan linja-autoliikennettä hoitava yritys. Se on 62 paikallisen linja-autoyhtiön yhteenliittymä ja perustettiin vuonna 1952. Linja-autot tunnistaa yleensä niiden vihreästä väristä.
Linja-autoliikenne alkoi Kreikassa vuonna 1896. Liikennettä säänneltiin laeilla ensimmäisen kerran 1920-luvulla. Liikenteen ja reittien organisointi alkoi 1930-luvulla, mutta työ keskeytyi sodan ajaksi. KTEL perustettiin lailla vuonna 1952. Alun perin paikallisia yhtiöitä oli yksi jokaisessa prefektuurissa ja suuremmalla saarella, yhteensä 104 kappaletta. Linja-autoja oli alussa käytössä noin kappaletta.
Myöhemmin yhtiöitä on yhdistelty, ja kaupunkien linja-autoliikenne on erotettu pitkänmatkan liikenteestä niin, että KTEL:in yhtiöt hoitavat vain jälkimmäistä. Yhtiöillä on lakisääteinen tehtävä hoitaa viranomaisten määräämiä reittejä, myös kaupallisesti kannattamattomia yhteyksiä. 2010-luvulla linja-autoja oli yhteensä noin kappaletta, ja KTEL hoiti noin 80 prosenttia Kreikan linja-autoliikenteestä.
KTEL:in paikallisia yhtiöitä on 62. Niiden toiminta-alueet ovat yleensä alueyksiköitä tai esimerkiksi suuria saaria, ja ne on nimetty alueensa mukaan. Yhtiöt ovat:
Anek Lines
Anek Lines () on kreikkalainen laivanvarustamo, joka operoi matkustajaliikenteessä Adrianmerellä ja Egeanmerellä.
Anek Lines perustettiin Chaniássa vuonna 1967. Yhtiö listautui Ateenan pörssiin vuonna 1999.
Anek Linesin laivastoon kuuluu yhdeksän alusta (vuonna 2017):
Vuokrattu muille yhtiöille
Poissa käytöstä
Anek Linesin reitit yhdistävät Manner-Kreikan Kreetaan ja eräisiin Kykladien ja Dodekanesian saariin, sekä Italiaan (vuonna 2017).
Pireus – KreetaKykladit ja DodekanesiaKreikka – Italia
Blue Star Ferries
Blue Star Ferries on kreikkalainen laivanvarustamo, joka operoi matkustajaliikenteessä Egeanmerellä. Sen omistaa Attica Group, joka omistaa myös Superfast Ferries -varustamon. Varustamot tekevät yhteistyötä reiteillä.
Blue Star Ferries perustettiin vuonna 1965 nimellä "Strintzis Lines". Attica Group osti suuren osuuden varustamosta, ja sen uudeksi nimeksi tuli Blue Star Ferries vuonna 2000.
Blue Star Ferriesin laivastoon kuuluu kahdeksan alusta (vuonna 2017). Kaikki alukset ovat Kreikan lipun alla.
Blue Star Ferries liikennöi Egeanmeren alueella noin 37 satamaan. Reitit yhdistävät Pireuksen, Kykladit, Dodekanesian, Pohjoisen Egean saaret sekä Kreetan (vuonna 2017).
Pireus – KreetaPireus – KykladitPireus – Dodekanesia
Pireus – Pohjoisen Egean saaret
Hellenic Seaways
Hellenic Seaways on kreikkalainen laivanvarustamo, joka operoi matkustaja- ja rahtilauttaliikenteessä pääasiassa Egeanmerellä. Sen omistaa Minoan Lines -varustamo. Yrityksen pääkonttori on Pireuksessa.
Hellenic Seaways -varustamo perustettiin vuonna 2005 yhdistämällä varustamot Minoan Flying Dolphins ja sen tytäryhtiöt Hellas Flying Dolphins, Hellas Ferries, Saronikos Ferries ja Sporades Ferries. Minoan Flying Dolphins / Hellas Ferries oli toiminut vuodesta 1999.
Hellenic Seawaysin laivastoon kuuluu 18 alusta (vuonna 2017). Niihin lukeutuu perinteisiä auto- ja rahtilauttoja sekä nopeita katamaraaneja ja kantosiipialuksia. Kaikki alukset ovat Kreikan lipun alla.
Perinteiset lautat
Highspeed-katamaraanit
Flyingcat-katamaraanit
Flying Dolphin -kantosiipialukset
Hellenic Seaways liikennöi Egeanmeren alueella noin 35 satamaan. Reitit yhdistävät ennen kaikkea Pireuksen, Argo-Saroniset saaret, Kykladit, Kreetan (Iraklion), Sporadit, Pohjoisen Egean saaret sekä Egeanmeren pohjoisrannikon (Kavála) (vuonna 2017). Lisäksi yhtiö liikennöi rahtiliikennettä Joonianmerellä ja Adrianmerellä. Reitit eivät kata Dodekanesiaa eivätkä Jooniansaaria. Yhteyksiä ja vuoroja on eniten kesäkaudella.
KykladitPohjoisen Egean saaretArgo-Saroniset saaretSporaditRahtireitit
Finska Veckobladet
Finska Veckobladet oli Helsingissä vuosina 1887–1888 ilmestynyt ruotsinkielinen sanomalehti.
Anna Edelheimin julkaisema ja toimittama "Finska Veckobladet" oli vapaakirkollisten piirien äänenkannattaja. Sen taustavoimiin kuuluivat muun muassa Edvard Björkenheim ja F. W. Lönnbeck. Lehti käsitteli etupäässä hengellisiä kysymyksiä, mutta sisälsi myös uutisia ja muuta aineistoa. Levikiltään pieni "Finska Veckobladet" lakkasi vuoden 1888 lopussa. Sen rinnalle perustettu "Suomen Viikkolehti" jatkaa yhä ilmestymistään.
Minoan Lines
Minoan Lines on kreikkalainen laivanvarustamo, joka operoi matkustajaliikenteessä Adrianmerellä ja Egeanmerellä.
Minoan Linesin omistaa italialainen Grimaldi Group. Hellenic Seaways -varustamo on Minoan Linesin tytäryhtiö.
Minoan Lines on perustettu vuonna 1972. Yhtiö listattiin Ateenan pörssiin vuonna 1998. Grimaldi Group hankki enemmistön yhtiöstä vuonna 2008.
Minoan Linesin nimi viittaa Kreetan minolaiseen kulttuuriin ja sen logo perustuu Knossoksen niin kutsuttuun Liljaprinssi-freskoon.
Minoan Linesin laivastoon kuuluu kuusi alusta (vuonna 2017).
Vuokrattu Grimaldi Groupilta
Vuokrattu toisille yhtiöille
Minoan Linesin reitit yhdistävät Manner-Kreikan Kreetaan Egeanmerellä sekä Italiaan Adrianmerellä. Adrianmeren reittejä operoi emoyhtiö Grimaldi Group.
Pireus – KreetaKreikka – Italia
Superfast Ferries
Superfast Ferries on kreikkalainen laivanvarustamo, joka operoi matkustajaliikenteessä Adrianmerellä ja Egeanmerellä. Sen omistaa Attica Group, joka omistaa myös Blue Star Ferries -varustamon. Varustamot tekevät yhteistyötä reiteillä.
Superfast Ferriesin laivastoon kuuluu neljä alusta (vuonna 2017).
Superfast Ferriesin reitit yhdistävät Manner-Kreikan Italiaan sekä eräisiin Kykladien ja Dodekanesian saariin (vuonna 2017).
Kreikka – ItaliaKykladit ja Dodekanesia
Kalapuro
Kalapuro on 1800-luvulta peräisin oleva tila Tuovilanlahden kylässä Maaningalla. Tila toimii nykyään museona.
Kalapuro on erotettu Törmälän maista Mykkäsille. Mykkäset rakensivat päärakennuksen, joka käsitti alun perin tuvan, kamarin ja porstuan. Ananias Mykkänen myi tilan talollinen Heikki Luomelle, joka puolestaan myi tilan Taavetti Luomelle (myöh. Taavetti Virtala). Tila on ollut Virtalan suvulla 1800-luvun lopulta alkaen. Taavetti Virtala (3.5.1893 – 1989) laajensi rakennusta noin vuonna 1914. Vuonna 2016 Tuovilanlahden seudun nuorisoseura ja Aarne Virtalan perikunta tekivät vuokrasopimuksen, jolla kiinteistö siirtyi nuorisoseuran käyttöön. Rakennuksia on kunnostettu perinteitä kunnioittaen.
Kalapuron päärakennuksen vanhimmat osat ovat tupa ja eteinen, jotka ovat peräisin 1880-luvun loppupuolelta. Tupa on toiminut alkuaan savutupana. Talon toinen pääty eli keittiö ja sali on rakennettu 1914. Päärakennus on entistetty suurelta osin.
Pihapiirissä sijaitsevat eloaitta ja vaateaitta, vanha talli, piikojen aitta sekä riihi, jotka kaikki ovat peräisin 1800-luvulta. Uusi navetta on rakennettu vuonna 1934 ja sauna 1950-luvulla.
Vestra Nyland
Vestra Nyland oli Tammisaaressa vuosina 1881–1882 ilmestynyt ruotsinkielinen sanomalehti.
Theodor Neoviuksen julkaisema ja toimittama "Vestra Nyland" oli Tammisaaren ensimmäinen sanomalehti. Kerran viikossa ilmestynyt lehti painettiin pankinjohtaja J. F. Grönroosin kirjapainossa. "Vestra Nyland" oli hengeltään vapaamielinen paikallislehti, joka vältti polemiikkia kieli- ja kansallisasioissa. Lehden levikki jäi 250 kappaleeseen, ja vuoden 1882 lopussa se lakkasi kannattamattomana. Tilalle perustettiin ruotsinmielisempi "Ekenäs Notisblad".
Nuiva manifesti
Nuiva Manifesti oli 2010 julkistettu, monikulttuurisuuden vastainen ja Suomen silloista maahanmuuttopolitiikkaa arvostellut poliittinen ohjelmajulistus. Manifesti julkistettiin Suomen vuoden 2011 eduskuntavaalien alla. Allekirjoittaneet olivat kaikki silloisia tai tulevia perussuomalaisen puolueen vaikuttajia.
Ranto
Ranto voi tarkoittaa:
Jaakko Kangasjärvi
Jaakko Sakari Kangasjärvi (s. ) on kasvibiologian professori Helsingin yliopistolla (vuodesta 2003). Vuonna 2016 hän oli eräs viitatuimpia kasvi- tai eläintieteilijöitä maailmassa.
Hän kirjoitti ylioppilaaksi Rauman Lyseon lukiosta vuonna 1979. Hän valmistui Oulun yliopistosta luonnontieteen kandidaatiksi 1984, filosofian kandidaatiksi 1986 ja filosofian lisensiaatiksi 1990. Hän teki jatko-opintoja ja toimi tutkijana Yhdysvalloissa Minnesotan yliopistossa vuosina 1988–1991, ja valmistui siellä tohtoriksi (PhD) vuonna 1991. Nänet nimitettiin Kuopion yliopiston kasvimolekyylibiologian dosentiksi 1996, Helsingin yliopiston kasvifysiologian dosentiksi 2002 (2003 professoriksi) ja Turun yliopiston kasvigenetiikan dosentiksi 2003.
Kasvitieteilijä Kangasjärvi työskenteli Oulun yliopiston perinnöllisyyden ja kasvitieteen laitoksen assistenttina ja tuntiopittajana vuosina 1984–1986. Hän oli Kuopion yliopiston kasvitieteellisen puutarhan amanuenssi 1987–1991, erikoistutkija ja yliassistentti Kuopion yliopiston ekologian ja ympäristötieteiden laitoksella 1992–1994 sekä Pohjois-Savon ympäristökeskuksen tutkimuspäällikkö 1995–1997. Helsingin yliopiston biotekniikan instituutin ryhmänjohtajana tohtori Kangasjärvi toimi vuodet 1997–2001. Hän toimi kasvifysiologian ja molekyylibiologian professorina Turun yliopiston biologian laitoksella vuosina 2001–2003. Helsingin yliopiston professuurin aikana hän oli vierailevana tutkijana myös Kuningas Saudin yliopistossa Saudi-Arabiassa vuosina 2014–2016.
Helsingin yliopistossa Kangasjärven tutkimusryhmän kiinnostuksen kohteena ovat olleet erityisesti kasvien stressikokemukset ja niihin liittyvien solutason stressisignaalien välitysmekanismien selvittäminen. Reaktiivisilla happiyhdisteillä (ROS-yhdisteet, kuten happiradikaaleilla ja vetyperoksidilla) on tässä viestinnässä merkittävä rooli. Web of Sciencen yli 33 000 julkaisun seurantaan pohjautuvan vertailun perusteella hän oli vuonna 2016 eräs maailman ja Helsingin yliopiston siteeratuimmista bio- ja ympäristötieteilijöistä. Hänet luokiteltiin maailman 13. siteeratuimmaksi kasvi- tai eläintieteilijäksi.
Professori Kangasjärvi on ollut Suomalaisen Tiedeakatemian jäsen vuodesta 2012 lähtien.
F. V. Jalander
Fredrik Wilhelm Jalander (27. syyskuuta 1844 Oulu – 22. marraskuuta 1890 Helsinki) oli suomalainen lennätinpäällikkö, hovineuvos ja sanomalehtimies.
Jalanderin vanhemmat olivat Oulun postikonttorin konttorikirjuri Gustaf Fredrik Jalander (1807–1857) ja Matilda Bäckman (k. 1866).
Jalander oli lennätinpäällikkönä Tampereella vuosina 1881–1884, ja hän toimi samalla vuonna 1881 perustetun Aamulehden päätoimittajana. Tämän jälkeen Jalander siirtyi ensin Helsinkiin ja sitten Viipuriin kennätinpäälliköksi, ja hän oli Viipurin Sanomat -lehden päätoimittajana 1886–1887. Jalander asui viimeiset vuotensa Helsingissä. Hän perusti täällä "Uusi Suomi" -nimisen lehden, josta ilmestyi kuitenkin vain näytenumero.
Fredrik Wilhelm Jalander oli naimisissa Thecla Alexandra Forssellin kanssa. Heidän poikiaan olivat kenraalimajuri, maaherra Bruno Jalander ja apteekkari Yrjö Wilhelm Jalander.
Fredrik Jalander kirjoitti juutalaisvastaisia kirjoituksia, joita on myöhemmin julkaistu uudelleen Tapparamiehessä ja Siniristissä.
Jalander
Jalander voi tarkoittaa:
Nine Parchments
Nine Parchments on Frozenbyten toimintapeli, joka on julkaistu vuonna 2017 Nintendo Switch, PlayStation 4, Windows ja Xbox One -alustoille. Peli on julkaistu Steam-palvelussa 5. joulukuuta 2017.
Peli on fantasiamaailmaan sijoittuva yhteistyö-räiskintäpeli.
Pelin Nintendo Switch -versiolla on Game Rankings -kerääjäpalvelussa 68.20% pisteytys.
Place Vendome (albumi)
Place Vendome on samannimisen yhtyeen debyyttialbumi, joka julkaistiin vuonna 2005 levymerkillä Frontiers Records.
Streets of Fire (albumi)
Streets of Fire on Place Vendomen toinen albumi, se julkaistiin vuonna 2009 levymerkillä Frontiers Records.
Ovela Roope-setä
Ovela Roope-setä (engl. "Only A Poor Old Man") on Carl Barksin käsikirjoittama ja piirtämä sarjakuvatarina vuodelta 1951. Se julkaistiin alun perin "Donald Duck One Shots" -lehden numerossa 386 vuonna 1952. Suomessa se nähtiin ensimmäistä kertaa "Aku Ankka" -lehden numerossa 9B/1954.
"Ovela Roope-setä" on ensimmäinen tarina, jossa Roopen nähdään uivan rahoissaan.
Roope Ankka saa selville, että Karhukopla aikoo ryöstää hänen rahansa. Yhdessä Aku Ankan sekä Tupun, Hupun ja Lupun kanssa hän piilottaa omaisuutensa syrjäisen järven pohjaan. Karhukopla pääsee kuitenkin pian selville piilosta ja aloittaa operaation järven vesimassoja pidättelevän padon tuhoamiseksi.
Thunder in the Distance
Thunder in the Distance on Place Vendomen kolmas albumi, se julkaistiin vuonna 2013 levymerkillä Frontiers Records.
Close to the Sun
Close to the Sun on Place Vendomen neljäs albumi, se julkaistiin vuonna 2017 levymerkillä Frontiers Records.
Kiske/Somerville
Kiske/Somerville on samannimisen duon debyyttialbumi, se julkaistiin vuonna 2010 levymerkillä Frontiers Records.
City of Heroes (albumi)
City of Heroes on Kiske/Somerville duon toinen albumi, se julkaistiin vuonna 2015 levymerkillä Frontiers Records.
Porsche Team
Porsche Team (virallisesti Porsche LMP Team) on saksalainen autourheilutalli, joka kilpailee FIA World Endurance Championship -sarjassa LMP1-luokassa.
Enis Berberoğlu
Enis Berberoğlu (s. 1956 Istanbul, Turkki) on turkkilainen kansanedustaja. Hän edustaa oppositiossa olevaa keskustavasemmistolaista Tasavaltalaista kansanpuoluetta (CHP).
Berberoğlu aloitti uransa toimittajana vuonna 1981. Vuosina 2009−2014 hän toimi Hürriyet-sanomalehden päätoimittajana. Vuonna 2014 CHP-puolue valitsi hänet ehdokkaaksi ja CHP:n mediasuhteista vastaavaksi varapuheenjohtajaksi. Vuonna 2015 Berberoğlu valittiin kansanedustajaksi Istanbulin äänestysalueelta parlamenttivaaleissa kesäkuussa ja jälleen, kun vaalit järjestettiin uudelleen marraskuussa.
16. kesäkuuta 2017 tuomioistuin tuomitsi Berberoğlun vakoilusta 25 vuodeksi vankilaan. Syytteen mukaan Berberoğlu syyllistyi vakoiluun, koska hän toimitti Cumhuriyet-sanomalehdelle videon, jossa Turkin tiedustelupalvelu toimitti aseita Syyriaan. Cumhuriyetin julkaisi toukokuussa 2015 artikkelin, jonka mukaan Turkin tiedustelupalvelun omistamat rekat toimittivat aseita ja ammuksia Syyriaan.
Tuomio on ensimmäinen kerta, kun CHP:n kansanedustaja tuomitaan Turkin vallankaappausyrityksen jälkeisissä puhdistuksissa.
Andreas Seidl
Andreas Seidl (s. 6. tammikuuta 1976 Passau) on saksalainen FIA World Endurance Championship -sarjassa kilpailevan Porsche Team -tallin tallipäällikkö.
Aiemmin Seidl on työkennellyt Formula 1:sissä BMW Sauberilla ja DTM -sarjassa BMW:llä.
Fritz Enzinger
Fritz Enzinger (s. 15. syyskuuta 1956 Oberwölz Stadt) on itävaltalainen Porschen varatoimitusjohtaja sekä FIA World Endurance Championship -sarjassa kilpailevan Porsche Team -tallin hallituksen puheenjohtaja.
Enzinger on naimisissa ja hänellä on tytär. Nykyisin hän asuu Stuttgartissa Saksassa.
Naisten Liiga -kausi 2017
Naisten Liiga -kausi 2017 oli vuonna 2006 perustetun Naisten Liigan 11. kausi ja kaikkiaan 47. kerta, jolloin jalkapallon naisten Suomen mestaruus ratkaistiin. Kauteen lähdettäessä hallitseva mestari oli PK-35 Vantaa ja sarjanousijoita GBK sekä JyPK.
Vuonna 2017 Suomen mestaruuden voitti FC Honka, jolle mestaruus oli kaikkien aikojen neljäs. Naisten Ykköseen putosi GBK ja liigaan nousi TiPs.
Naisten Liigan kausi 2017 pelattiin kymmenen joukkueen kaksinkertaisena alkusarjana, jonka jälkeen kuusi parasta jatkoivat ylemmässä loppusarjassa ja neljä huonointa alemmassa loppusarjassa. Ylempi loppusarja pelattiin yksinkertaisena ja alempi kaksinkertaisena, niin että alkusarjan pisteet lasketiin mukaan molemmissa sarjoissa. Alemman loppusarjan neljänneksi sijoittunut putosi Naisten Ykköseen kaudeksi 2018 ja kolmas karsi liigapaikastaan Ykkösen toiseksi sijoittuneen kanssa.
GBK putosi Naisten Ykköseen.
ONS säilyi Naisten Liigassa yhteismaalein 5–2.
Naisten Liigan kuukauden pelaajan valitsee Jalkapallon Pelaajayhdistys.
Murat Sabuncu
Murat Sabuncu (s. 1971 Istanbul, Turkki) on turkkilainen toimittaja. Hän on Cumhuriyet-sanomalehden päätoimittaja.
Sabuncu opiskeli mediatutkimusta "Istanbul Commerce University" -yliopistossa valmistuen maisteriksi. Hän aloitti uransa Milliyet-lehdessä talousvalmentajana ja kolumnistina. Sittemmin Sabuncu toimi Tempo-iltapäivälehdessä ja Fortune Turkeyn päätoimittajana. 21. elokuuta 2014 Sabuncu aloitti Cumhuriyetin toimituksessa koordinaattorina ja siirtyi 1. syyskuuta 2016 päätoimittajaksi, kun aiempi päätoimittaja Can Dündar oli tuomittu kuudeksi vuodeksi vankilaan. Dundar oli julkaissut tietoja Turkin toimista Syyrian sisällissodassa, jotka valtio luokitteli valtionsalaisuuksiksi.
Sabuncu oli mukana perustamassa turkkilaista lehdistön riippumattomuutta ajavaa toimittajajärjestö P24:sta.
31. lokakuuta 2016 Turkin poliisi pidätti Sabuncun ja 12 muuta Cumhuriyetin toimitukseen tai johtoon kuuluvaa ihmistä sekä tutki lehden toimittajien ja johdon koteja. Cumhuriyet on Turkin viimeisiä riippumattomia lehtiä. Syyttäjän mukaan pidätettyjen epäiltiin tehneen rikoksia kurdisissien ja "gülenistisen terrorijärjestön" puolesta, jota pääministeri Erdoğan syyttää heinäkuun 2016 vallankaappausyrityksestä. Syyttäjänviraston mukaan Cumhuriyertin johtoa ryhdyttiin tutkimaan elokuussa, koska epäiltiin, että lehti oikeuttaa vallankaappausyrityksen jutuissaan. Turkin johto on julistanut Fethullah Gülenin kannattajat yhteiskunnan vihollisiksi ja terroristeiksi. Sabuncu on ollut pidätettynä lokakuusta asti. Hän sai kuulla syytteensä viiden kuukauden pidätettynä olon jälkeen. Syytteet nostettiin 8 kuukauden kuluttua pidätyksen alkamisesta.
Oikeudenkäynti alkoi 24. heinäkuuta 2017. Samana päivänä oikeustalon turvallisuustoimi takavarikoi osan asiakirjoista, joita Sabuncun oli tarkoitus käyttää kuulemisessa, joten kuuleminen siirtyi ainakin vuorokaudella. Syytettynä ovat Sabuncun lisäksi 16 muuta Cumhuriyetin toimittajaa. Toimittajia syytetään terroristien tukemisesta ja suojelemisesta, osallistumisesta ”käsitysten muovaamisoperaatioon” tarkoituksenaan aloittaa "epäsymmetrinen sodankäynti” Erdoğania vastaan, ”työhön liittyvän aseman väärin käyttämisestä” ja ”vapaan ilmaisun rajojen ylittämisestä”, koska he julkaisivat videon, jossa Turkki välittää Yhdysvaltain salaista asetoimitusta Isisille Syyriaan, vaikka Turkin selityksen mukaan kyseessä oli humanitäärisen avun antaminen.
Luettelo televisiosarjan Pikku ponit jaksoista
Tämä on luettelo televisiosarjan Pikku ponit jaksoista.
USS Fitzgerald
USS Fitzgerald (runkonumero DDG-62) on Yhdysvaltain laivaston vuonna 1995 palvelukseenotettu Arleigh Burke -luokan ohjushävittäjä.
Alus tilattiin Bath Iron Worksilta Bathista Mainesta, missä köli laskettiin 9. helmikuuta 1993. Alus kastettiin 29. tammikuuta 1994 ja otettiin palveluskäyttöön 14. lokakuuta 1995 Newportin laivastotukikohdassa Rhode Islandilla.
Alus lähti 17. helmikuuta 2017 Jokosukasta normaalille koulutuspurjehdukselle ja se saapui 21. helmikuuta Guamille Apan satamaan, jossa alus tankattiin. Alus osallistui Multi-Sail 17 -harjoitukseen helmikuun lopulla aluksi satamavaiheeseen ja 6.-10. maaliskuuta avomerivaiheeseen.
Alus lähti harjoituksen päätyttyä Etelä-Kiinan merelle ja se kiinnittyi 1. huhtikuuta Alava-laituriin Subic Bayssä Filippiineillä. Alus oli 10. huhtikuuta Sasebossa Japanissa, mistä se lähti seuraavana päivänä. Alus läpäisi satamasta lähdettyään Korean salmen matkaten pohjoiseen.
Alus harjoitteli yhdessä Japanin meri-itsepuolustusvoimien Chokain kanssa Japaninmerellä 25.-26. huhtikuuta. Alus palasi 12. toukokuuta Saseboon kiinnittyen laituriin 1 Juliet Basin Wharfiin, jossa se oli kahdentoista päivän levon ajan. Saapumispäivänä komentajakapteeni Bryce A. Benson vapautti komentajakapteeni Robert E. Shun aluksen päällikön tehtävästä, jolloin Bensonista tuli aluksen viidestoista päällikkö.
Alus liittyi 1. kesäkuuta lentotukialusten "USS Ronald Reaganin" ja "USS Carl Vinsonin" yhdistettyihin taisteluosastoihin Korean niemimaan itäpuolella järjestettyyn PHOTOEX-harjoitukseen. Alus kiinnittyi kesäkuun alussa Jokosukassa laituriin 12 oltuaan merellä kolme ja puolikuukautta.
Alus lähti 16. kesäkuuta merelle ja sen vasempaan kylkeen törmäsi seuraavana päivänä kello 02.40 paikallista aikaa Filippiinien lipun alla purjehtinut kuivarahtialus "AXC Crystal" noin kymmenen meripeninkulmaa kaakkoon Shizuokan prefektuurin Shimodasta. Hävittäjä kärsi suuret vauriot ja aluksen päällikkö Benson toimitettiin Jokosukaan laivaston sairaalaan saamaan hoitoa. Aluksen miehistöstä on seitsemän kateissa.
Vyötä kupeesi ja tule!
Vyötä kupeesi ja tule! on Joose Keskitalon kuudes studioalbumi, joka julkaistiin 15. helmikuuta 2012 levymerkillä Helmi Levyt. Se on viimeinen Kolmas Maailmanpalo -taustayhtyeen kanssa tehty albumi, jonka julkaisun jälkeen yhtye hajosi. Albumi on sävyltään alakuloinen ja haikea teos.
Albumi debytoi Suomen virallisen listan sijalla 49, mutta nousi seuraavalla listaviikolla sijalle 23. Albumi pysyi listalla yhteensä neljä viikkoa. Äänilevyjen erikoisliike Levy-Eskot valitsi albumin kuukauden albumiksi maaliskuussa 2012.
Albumi sai hyvän vastaanoton. Desibelin Heikki Väliniemi sanoi Keskitalon saattavansa kuulijansa hypnoosiin groteskilla ilmaisullaan, sortumatta kuitenkaan paatokselliseen shokeeraamiseen lakonisen ja karismaattisen tulkintatapansa ansiosta. Kansan Raamattuseuran arvioija antoi albumille neljä tähteä viidestä, ja kehoitti kuuntelijaansa ”haistattamaan huilut omille ennakkoluuloilleen", ja antaa Keskitalolle tilaisuus. Verkkomedia Nuorgamin Joonas Kuisma piti albumia ensikuuntelulla vieraannuttavana ja karkoittavana, mutta lunastavan odotukset ajan kanssa. Hän antoi albumille arvosanan 84/100, vaikka piti sitä Keskitalon korpuksenomaisen laajaan tuotantoon verraten heikompana, silti ainutlaatuisena kokonaisuutena. Rumban Annastiina Airaksinen piti albumia keskittymistä vaativana albumina. Hän kuvaili Keskitaloa helposti lähestyttäväksi ja turvalliseksi artistiksi, joka osaa ajoittain myös ärsyttää laahauksellaan sekä kappaleiden tarttumapinnan olemattomuudella. Soundin Antti Luukkanen piti albumia pettymyksenä, mutta antoi tästä huolimatta albumille neljä tähteä viidestä suhteettomien odotusten valossa.
Kaikki kappaleet säveltänyt, sanoittanut ja sovittanut Joose Keskitalo, ellei toisin mainittu.
Juri Lobanov
Juri Terentjevitš Lobanov (, 29. syyskuuta 1952 Stalinabad, Tadžikistanin SNT – 1. toukokuuta 2017) oli Neuvostoliittoa edustanut ratameloja, olympiavoittaja ja maailmanmestari.
Lobanov voitti kanadalaiskaksikkojen 1000 metriltä olympiakultaa Münchenissä 1972 ja olympiapronssia Moskovassa 1980. Hän voitti urallaan myös useita maailmanmestaruuksia ja muita MM-mitaleja, muun muassa Tampereelta 1973. Lobanov kuoli 64-vuotiaana 1. toukokuuta 2017.
Luettelo Nikolai Gogolin suomennetuista teoksista
Tämä on luettelo Nikolai Gogolin suomennetuista teoksista. Eräät teokset on julkaistu usealla nimellä. Luettelossa on eri suomentajien suomennokset ja painokset.
Velik Kapsazov
Velik Nikolov Kapsăzov (, 15. huhtikuuta 1935 Asenovgrad – 27. maaliskuuta 2017) oli bulgarialainen telinevoimistelija, olympiamitalisti ja Euroopan mestari. Hän oli lajinsa ensimmäinen bulgarialainen olympiamitalisti.
Kapsăzov voitti renkailla olympiapronssia Roomassa 1960. Olympiamitali oli Bulgarian telinevoimisteluhistorian ensimmäinen. Hän kilpaili myös Melbournen 1956 ja Tokion 1964 kesäolympialaisissa. Kapsăzov voitti renkailla myös kaksi Euroopan mestaruutta ja Kööpenhaminassa 1959 EM-pronssimitalin, jonka hän jakoi Suomen Otto Kestolan kanssa. Kapsăzov kuoli 81-vuotiaana 27. maaliskuuta 2017.
Valse Triste (EP)
Valse Triste on saman nimisen hardcore punk -yhtyeen esikois-EP, joka julkaistiin huhtikuussa 1990 levymerkillä Trash Can Records. Siitä julkaistiin 500:n kappaleen 7″ vinyylipainos.
Hannu Korkeala
Hannu Juhani Korkeala (s. ) on suomalainen eläinlääkäri ja Helsingin yliopiston eläinlääketieteellisen tiedekunnan elintarvikehygienian ja ympäristöterveyden professori (emeritus).
Hannu Korkeala kirjoitti ylioppilaaksi Mäntän yhteiskoulusta vuonna 1968. Hän valmistui Eläinlääketieteellisestä korkeakoulusta eläinlääkäriksi (ELL) vuonna 1975 ja tohtoriksi (ELT) vuonna 1980. Tämän lisäksi hän suoritti Helsingin yliopistossa valtiotieteen maisterin (1986, sosiaalitieteet) opinnot. 
Hänen tutkimustyönsä kohteena on ollut mikrobiologinen elintarviketurvallisuus. Erityisesti hän on tutkinut "Clostridium botulinum, Clostridium perfringens, Listeria monocytogenes, Yersinia enterocolitica, Yersinia pseudotuberculosis" -bakteerien epidemiologiaa, diagnostiikkaa ja genetiikkaa.
Professori Korkeala kutsuttiin Saksan kansallinen tiedeakatemia Leopoldinan jäseneksi vuonna 2010.
Jelena Naimušina
Jelena Arkadjevna Naimušina (, 19. marraskuuta 1964 Askiz, Venäjän SFNT – 14. maaliskuuta 2017) oli Neuvostoliittoa edustanut telinevoimistelija ja olympiavoittaja.
Naimušina voitti Neuvostoliiton joukkueessa joukkuekilpailun olympiakultaa Moskovassa 1980 ja joukkuekilpailun MM-hopeaa Fort Worthissa 1979. Hän kuoli 52-vuotiaana 14. maaliskuuta 2017.
Hovinen
Hovinen on suomalainen sukunimi, joka on muun muassa seuraavilla henkilöillä:
Pipekoliinihappo
Pipekoliinihappo (CHNO) on heterosyklisiin aminohappoihin kuuluva orgaaninen yhdiste. Pipekoliinihappo on ei-proteinogeeninen aminohappo eli sitä ei tyypillisesti esiinny proteiineissa, mutta sitä esiintyy eliöissä lysiinin aineenvaihduntatuotteena. Yhdistettä voidaan käyttää muun muassa lääkeaineiden valmistukseen.
Huoneenlämpötilassa pipekoliinihappo on väritöntä kiteistä ainetta. Pipekoliinihappo liukenee erittäin hyvin veteen ja etanoliin, vähäisessä määrin asetoniin tai kloroformiin, mutta on dietyylieetteriin liukenematonta. Pipekoliinihappo on optisesti aktiivista ja sen l-isomeerin ominaiskiertokyky on -35 ja d-isomeerin ominaiskiertokyky on +35.
Pipekoliinihappoa esiintyy kaikissa eliöissä ja sitä muodostuu niissä lysiinin aineenvaihduntatuotteena. Yhdisteen biosynteesin ensimmäisessä vaiheessa lysiinioksidaasi hapettaa lysiinin 2-okso-6-aminokaproiinihapoksi, joka syklisoituu spontaanisti Δ-piperidiinikarboksyylihapoksi, joka pelkistetään pipekoliinihapoksi entsymaattisesti. Yhdistettä voi muodostua eräissä eliöissä myös 2-aminoadipiinisemialdehydistä. Pipekoliinihappo on välituote aminoadipiinihapon biosynteesissä. Eliöt tuottavat pipekoliinihaposta myös muita johdannaisia kuten rapamysiiniä.
Pipekoliinihappoa käytetään eräiden paikallispuudutteiden kuten bupivakaiinin ja ropivakaiinin valmistuksessa.
Pipekoliinihapon pitoisuus veressä, virtsassa ja keskushermoston nesteissä on koholla eräissä peroksisomien toimintaan liittyvissä häiriöissä. Tällaisia ovat muun muassa Zellwegerin oireyhtymä, neonataalisessa adrenoleukodystrofiassa ja imeväisikäisten Refsumin taudissa. Tällöin koholla on S-isomeerin pitoisuus. Kohonnut D-isomeerin pitoisuus voi olla merkki bakteeri-infektiosta. Pipekoliinin pitoisuus voidaan määrittää sähkökemiallisin menetelmin. Aineen pitoisuus on koholla myös pyridoksiiniriippuvaista epilepsiaa sairastavilla potilailla.
Lili Taylor
Lili Anne Taylor (s. 20. helmikuuta 1967 Glencoe, Illinois, Yhdysvallat) on yhdysvaltalainen näyttelijä. Hän näyttelee muun muassa elokuvissa "The Haunting – paholaistalo" sekä "Kirottu". Hän näytteli yhdysvaltalaisessa televisiosarjassa "American Crime" Nancy Straumbergia sarjan ensimmäisellä tuotantokaudella, toisella tuotantokaudella Anne Blainea sekä kolmannella kaudella Clair Coatesia.
Kaksi hupaisaa naapurusta
Kaksi hupaisaa naapurusta: ukrainalainen tarina (Повесть о том, как поссорился Иван Иванович с Иваном Никифоровичем) on Nikolai Gogolin kertomus. Tällä nimellä sen on julkaissut vuonna 1945 Kansankirja. Suomentajan nimeä ei teoksessa mainita. Teos on ilmestynyt myös nimellä "Riita: kertomus siitä, kuinka Ivan Ivanovits ja Ivan Nikiforovitsh riitaantuivat" (Otava, 1912), jonka on suomentanut Reino Silvanto. Alkuteos ilmestyi novellikokoelman "Mirgorod" toisessa osassa.
"Kahden hupaisan naapuruksen" esipuheessa nimetön kirjoittaja sanoo, että kertomus on käännekohta Gogolin tuotannossa, sillä hän jättää siinä hyvästit nuoruuden romanttisille haaveille ja siirtyy nykyarkeen, jossa hän kuitenkin näkee vain sen naurettavat puolet. Gogol yritti turhaan kuvata "ideaaliluonteita", sillä siinä hän epäonnistui pahasti. Hän oli omimmillaan kuvatessaan karikatyyrejä.
Kokoelmissa:
Isaiah Hartenstein
Isaiah Hartenstein (s. 5. toukokuuta 1998 Eugene, Oregon, Yhdysvallat) on saksalainen koripalloilija jolla on myös Yhdysvaltain kansalaisuus.
Isona laitahyökkääjänä tai sentterinä pelaava Hartenstein on pelannut Saksassa, Liettuassa ja Yhdysvalloissa. Liettuassa hän voitti BC Žalgirisissa Liettuan mestaruuden ja Liettuan cup-mestaruuden vuonna 2017. Houston Rockets varasi Hartensteinin 43. vuorolla .
Saga Andersson
Saga Viola Andersson (s. 30. maaliskuuta 2000 Vantaa) on suomalainen seiväshyppääjä, joka edustaa Esbo IF:ää. Häntä valmentaa hänen isänsä Björn Andersson.
Andersson sai pronssia Jyväskylän Kalevan kisoissa 2018 tuloksella 425 cm. sisäratojen SM-kilpailuissa Jyväskylässä 2017 hän voitti kultaa ylitettyään 423 cm ja Helsingissä 2018 hypäten sisäratojen ennätyksensä 440 cm. Hän hyppäsi ennätyksekseen 442 cm Tampereella 25. elokuuta 2017.
Onnellinen laakso
Onnellinen laakso (engl. "Tralla La") on Carl Barksin käsikirjoittama ja piirtämä sarjakuvatarina vuodelta 1953. Se julkaistiin alun perin "Uncle Scrooge" -lehden numerossa 6 vuonna 1954. Suomessa tarina nähtiin ensimmäistä kertaa "Aku Ankka" -lehden numeroissa 3-5/1978.
Don Rosa on tehnyt "Onnelliselle laaksolle" jatko-osan nimeltä "Takaisin Xanaduun" ("Return to Xanadu", 1991).
Roope Ankka saa hermoromahduksen raha-asioidensa vuoksi. Hän matkustaa yhdessä Akun sekä Tupun, Hupun ja Lupun kanssa Himalajalla sijaitsevaan ulkomaailmalta eristäytyneeseen kaupunkiin nimeltä Tralla La, jossa ei tunneta rahaa. Tralla Lan elämä kuitenkin häiriintyy, kun kaupunkilaiset ryhtyvät kilvan keräilemään ankkojen mukanaan tuomia pullonkorkkeja. Lopettaakseen kaupunkilaisten keskinäisen kilpailun Roope tilaa kaupunkiin miljardi pullonkorkkia lentokoneesta pudotettuna, mutta tällöin koko Tralla La on lähellä hautautua korkkeihin.
Katja Kontturi arvioi väitöskirjassaan, että Barks halusi tarinallaan kritisoida modernia yhteiskuntaa. Utopistisessa Tralla Lassa eletään onnellisina vaihtotaloudessa, kunnes laaksoon tunkeutuvat ankat sekoittavat laakson elämän tuomalla sinne rahaan vertautuvia pullonkorkkeja.
HMAS Yarra (U77)
HMAS Yarra (viirinumerot L77 ja U77) oli Australian laivaston vuonna 1935 palvelukseenotettu River-luokan sluuppi.
Alus tilattiin Cockatoo Docks and Engineering Companyltä ja sen köli laskettiin 24. toukokuuta 1934. Alus laskettiin vesille 28. maaliskuuta 1935 ja se valmistui vielä saman vuoden lopulla 19. joulukuuta.
Alus osallistui elokuussa Punaisellamerellä joukkojen evakuointiin Somalimaasta, minkä jälkeen se suojasi alueella matkanneita saattueita.
Huhtikuussa 1941 alus liitettiin saattueeseen, joka kuljetti Intiasta joukkoja Basran valtaamiseksi. Basran satama vallattiin ilman vastarintaa 19. huhtikuuta. Alus osallistui tämän jälkeen 25. elokuuta operaatio Countenanceen, jossa miehitettiin Abadan ja muut siihen liittyvät satamat. Vaikka satamien valtausta pyrittiin estämään ne saatiin vallattua ilman merkittäviä vaurioita.
Somalimaan vapauduttua italialaisjoukoista alus siirtyi sisaraluksensa "HMAS Parramattan" kanssa Välimerelle. Alus kuljetti tarvikkeita ja täydennyksiä saarrettuun Tobrukiin. Aluksen toinen matka oli samalla viimeinen ennen kuin Britannian 8. armeija mursi saarron. Kuljetuksen aikana "HMS Flamingo" vaurioitui pahoin, mutta "Yarran" onnistui hinata vaurioitunut alus takaisin Aleksandriaan 7.-10. joulukuuta.
Japanilaisten liityttyä sotaan "Yarra" sai määräyksen siirtyä itään. Alus liittyi Hollannin Itä-Intiaa puolustaviin joukkoihin ja se suojasi alueelle täydennysjoukkoja kuljettavia saattueita. Liittoutuneiden puolustuksen murruttua alkoi evakuointi, joka ei ollut yhtään helpompaa. Pienistä aluksista koostunut "Yarran" suojaama pakolaissaattue joutui 4. maaliskuuta 1942 keisarillisen Japanin laivaston osaston yllättämäksi. Osastoon kuuluivat muun muassa raskaat risteilijät "Atago" ja "Takao". Ilman mahdollisuuksia alus upposi palavana hylkynä pyrkiessään antamaan mahdollisuuden pakoon saattueen aluksille.
Lucifer (televisiosarja)
Lucifer on yhdysvaltalainen draamakomediasarja, jonka on luonut Tom Kapinos. Sen esittäminen aloitettiin yhdysvalloissa Foxin kanavalla 25. tammikuuta 2015.
Sarjan kolmannen kauden finaalijakso esitettiin 14. toukokuuta 2018. Foxin lopetettua sarjan kolmanteen kauteen esitettiin kaksi neljättä kautta varten jo kuvattua jaksoa 28. toukokuuta 2018. Netflix kertoi kesäkuussa 2018 hankkineen sarjan esitysoikeudet, jonka myötä se saa neljännen kauden.
Sarjan päähenkilö Lucifer Morningstar perustuu Neil Gaimanin, Sam Kiethin ja Mike Dringenbergin luomaan hahmoon "The Sandman" -sarjakuvassa, sekä sen DC Comicsin luomaan sisarkutsajantaja Vertigon sarjakuviin.
Vuoden 2014 syyskuussa kerrottiin DC:n ja Foxin suunnittelevan "The Sandman" hahmoon perustuvaa televisiosarjaa. Seuraavan vuoden helmikuussa Luciferin päärooliin valittiin Tom Ellis ja pilottijakson käsikirjoittajaksi Tom Kapinos.
Mazikeenin rooliin valittiin ensin Lina Esco, mutta hänet korvasi jo pilottijaksossa Lesley-Ann Brandt.
Toukokuussa 2015 Fox tilasi 13–osaisen ensimmäisen kauden. Fox vahvisti tilanneensa toisen kauden kesällä 2016 ja kolmannen kauden tammikuussa 2017.
Fox ilmoitti toukokuussa 2018 sarjan lopettamisesta kolmannen kauden jälkeen. Hieman myöhemmin kerrottiin, että sarjan neljättä kautta varten on jo kuvattu kaksi nk. "stand alone" jaksoa, jotka esitetään 28. toukokuuta 2018 Foxin kanavalla. Suomessa nuo jaksot näyttää Netflix.
Foxin lopettamispäätöksen jälkeen sarjaa tuottava Warner Bros. TV etsi uutta esittäjää sarjalle fanien suuren halun myötä. Netflix kertoi kesäkuussa 2018 saaneen sarjan esitysoikeudet, joka tarkoittaa Luciferin saavan neljännen tuotantokauden.
Neljäs kausi tulee koostumaan kymmenestä jaksosta, joiden kuvaaminen alkaa elokuussa 2018. Netflix on ilmoittanut esittävänsä sen vuoden 2019 alkupuoliskolla.